# HÁNYFÉLE MADARÁT SZÓLITJA
NEVÉN A MAGYAR NÉP?

Nem igen akad nép, a mely az ég madarai közül annyit ismerne és annyit tudna meg is nevezni, mint a magyar. Pedig ímitten minden madárnak csak egy, szokottabb nevét teszem ki, a mikor pedig egy és ugyanazon madarat más-más vidék népe más-más névvel is illet!

A mi a kőrösmenti embernek Halászcsér, az a középtiszainak Halászszerkő, a balatonmellékinek pedig Küszvágó. A Kormoscsérnek akárhány a neve: Czigánycsér, Feketecsér; Sorja, Sörje, Czerkó. A Barátrécze a régiségben Barátfú, Hamvasfú. A Gojzer meg hol Szélkiáltó, hol Póli, Hujtó meg Teös-teös is. A Bölömbika meg Dobosgém, Nádibika, Ökörbika is. A Poczgém éppen tömérdeknevű, mint: Aprógém, Kisgém, Nádmászó, Panna, Kabak, Kákabiró, Kisbölömbika, Faszkagém stb. Az Aranymálinkó Sárgarigó is, meg Sármálinkó, majd Aranymál, a szaváról Szolgabiró. Aki ki akarja meríteni, úgy készüljön, hogy életét rááldozza és könyvet ír, mert nincs két magyar falu, a mely szakasztott egyformán nevezné minden madarát.

De a mi már azután czímeres madár, az mind egynevű. A Holló mindenütt Holló, talán azért is, mert a magyarság nagy királyának, Mátyásnak czímeres madara; így a Daru, a Hattyú, a Túzok, a nemes Kócsag, a Kerecsen is egynevű.

Hej de aztán a Banka! Mert piszokban turkáló madár ő keme, hát mintha megszólná a sok-sok név, a melylyel a magyarság illeti. Halljuk csak:

Banka | Bugybóka | Dutka | Pokloncza
Bubos Banka | Babuk | Daduk | Jututu Banka
Büdös Banka | Babuka | Dudoga | Baták
Babuta | Babutyka | Dod | Szalakakóta
Babuba | Budoga | Büdös dod | Sáros Banka

Pedig ez a húszféle elnevezés a soknak csak a föle; az alja is sok, meg olyan is, hogy bizony minden egyes név előtt meg kellene követni az olvasót; hát még utána!

1 | Fülemüle |  | Kecskefejő |  | Bölömbika
| Poszáta |  | Sarlós fecske |  | Bakcsó
| Barátka |  | Marti fecske |  | Gólya
| Vörösbegy |  | Gatyás fecske |  | Feketególya
5 | Csaláncsúcs | 55 | Füsti fecske | 105 | Kanalasgém
| Findzsa |  | Légykapó |  | Túzok
| Nádirigó |  | Őrgébics |  | Reznek
| Örvösrigó |  | Bábaszarka |  | Daru
| Feketerigó |  | Tövisszúró |  | Haris
10 | Fenyőrigó | 60 | Feketeharkály | 110 | Vizicsirke
| Borosrigó |  | Höcsik |  | Vizityúk
| Énekesrigó |  | Zöldküllő |  | Szárcsa
| Körösztösrigó |  | Tarkaharkály |  | Batla
| Hajnalmadár |  | Nyaktekercs |  | Juhászka
15 | Famászó | 65 | Kakuk | 115 | Czankó
| Csuszka |  | Jégmadár |  | Pajzsos czankó
| Szénczinege |  | Gyurgyalag |  | Kölessneff
| Kékczinege |  | Banka |  | Paprikasneff
| Bábaczinege |  | Szalakóta |  | Pólimadár
20 | Őszapó | 70 | Keselyü | 120 | Bibicz
| Függőczinege |  | Sas |  | Gólyatős
| Királyka |  | Parlagsas |  | Lotyó
| Ökörszem |  | Héjja |  | Ugartyuk
| Pintyőke |  | Karvaly |  | Sárszalonka
25 | Házi veréb | 75 | Ülü | 125 | Erdei szalonka
| Mezei veréb |  | Kánya |  | Székicsér
| Meggyvágó |  | Vércse |  | Vadlud
| Kenderike |  | Sólyom |  | Nyári lud
| Zsezse |  | Kaba |  | Lilik
30 | Csíz | 80 | Ráró | 130 | Gyöngyvér
| Stiglincz |  | Téli ölyv |  | Hattyú
| Süvöltő |  | Egerészölyv |  | Tőkés rucza
| Keresztorrú |  | Fülesbagoly |  | Kendermagos rucza
| Sármány |  | Réti bagoly |  | Czigányrucza
35 | Surgyé | 85 | Macskabagoly | 135 | Jegesrucza
| Nádiveréb |  | Kuvik |  | Kanalasrucza
| Pacsirta |  | Fogoly |  | Orsófarkú
| Pipiske |  | Fürj |  | Telelő rucza
| Barázdabillegető |  | Fajd |  | Pergő rucza
40 | Sárgyóka | 90 | Fáczány | 140 | Paprucza
| Leánykamadár |  | Császármadár |  | Kerczerucza
| Seregély |  | Vadgalamb |  | Fütyülő rucza
| Aranymálinkó |  | Örvösgalamb |  | Gödény
| Holló |  | Gerlicze |  | Kárakatna
45 | Pápistavarjú | 95 | Lovaskócsag | 145 | Muszkabukó
| Kálvinyistavarju |  | Fattyúkócsag |  | Kisbukó
| Csóka |  | Szürkegém |  | Lósirály
| Szarka |  | Vörösgém |  | Dankasirály
| Mátyás |  | Hajasgém |  | Halfarkas
50 | Mogyorószajkó | 100 | Poczgém | 150 | Lócsér
|  |  |  |  | Halászcsér
|  |  |  |  | Kormoscsér
|  |  |  |  | Buvár
|  |  |  |  | Bubosvöcsök
|  |  |  | 155 | Öklömvöcsök

Nagyon lehetséges, hogy hosszabb is lehetne ez a sor; de mikor most nem telik több!